Public procurement notice: Additional Information
Published: 2018-04-18
Buyer: Υπουργείο Παιδείας, Έρευνας και Θρησκευμάτων
Country: GR
Contract type: Supplies
Procedure: Open procedure
CPV classification: 30213300 | 30232110 | 31154000 | 32000000 | 32413100
Submission deadline: 2018-05-02
Award criteria: Lowest price

Technical requirements: Équipements et appareils de radio, de télévision, de communication, de télécommunication et équipements connexes
Ανοικτός ηλεκτρονικός διαγωνισμός, για την προμήθεια, εγκατάσταση και παραμετροποίηση υλικού και λογισμικού, για την υλοποίηση συστήματος ασφαλούς μετάδοσης θεμάτων εξετάσεων και πιστοποιήσεων.
Η παρούσα διακήρυξη αφορά στην επιλογή αναδόχου, για την προμήθεια, εγκατάσταση και παραμετροποίηση υλικού και λογισμικού, με σκοπό την υλοποίηση συστήματος ασφαλούς μετάδοσης θεμάτων εξετάσεων και πιστοποιήσεων του ΥΠ.Π.Ε.Θ..
Με τη δράση αυτή, το Υπουργείο Παιδείας, Έρευνας και Θρησκευμάτων (ΥΠ.Π.Ε.Θ.), στοχεύει στην αντικατάσταση του υφιστάμενου συστήματος μετάδοσης θεμάτων, γνωστού ως VBI, με ένα σύγχρονο σύστημα μετάδοσης θεμάτων εξετάσεων.
Στην προμήθεια περιλαμβάνεται εξοπλισμός, που θα εγκατασταθεί στο κτίριο της Κεντρικής Υπηρεσίας του ΥΠ.Π.Ε.Θ., στο Μαρούσι, αλλά και τερματικός εξοπλισμός που θα εγκατασταθεί σε όλα τα εξεταστικά κέντρα που αποτελούν τερματικά σημεία λήψης σε όλη την Ελλάδα. Πρόσθετα, τερματικός εξοπλισμός θα εγκατασταθεί σε όλες τις Διευθύνσεις Δευτεροβάθμιας Εκπαίδευσης της χώρας.
Συμπληρωματικά ζητούνται από τον υποψήφιο ανάδοχο και οι απαιτούμενες υπηρεσίες εγκατάστασης και παραμετροποίησης, εκπαίδευσης, εγγύησης και υποστήριξης.
1) Τροποποίηση των τεχνικών προδιαγραφών, της με αριθμ. πρωτ. 44918/Β4/19-3-2018 (ΑΔΑΜ: 18PROC002837714) διακήρυξης ανοικτού ηλεκτρονικού διαγωνισμού, για την προμήθεια, εγκατάσταση και παραμετροποίηση υλικού και λογισμικού, για την υλοποίηση συστήματος ασφαλούς μετάδοσης θεμάτων εξετάσεων και πιστοποιήσεων του Υπουργείου Παιδείας, Έρευνας και Θρησκευμάτων, ως εξής:
— η προδιαγραφή «mpc 6.4» του πίνακα συμμόρφωσης ΠΤΧ17 του Παραρτήματος Ε’, τροποποιείται ως εξής: «Θύρα VGA (ή μετατροπέα από HDMI σε VGA) και HDMI (ή μετατροπέα από DP σε HDMI)». Η απαίτηση για την εν λόγω προδιαγραφή παραμένει ως έχει (ναι),
— η προδιαγραφή «Prn 2.1» του πίνακα συμμόρφωσης ΠΤΧ18 του Παραρτήματος Ε’, τροποποιείται ως εξής: «Τύπος εκτύπωσης (laser ή led - ασπρόμαυρη και έγχρωμη)». Η απαίτηση για την εν λόγω προδιαγραφή παραμένει ως έχει (ναι),
— η προδιαγραφή «Prn 2.5» του πίνακα συμμόρφωσης ΠΤΧ18 του Παραρτήματος Ε’, τροποποιείται ως εξής: «Ανάλυση έγχρωμης εκτύπωσης: ≥ 1200 x 1200 dpi». Η απαίτηση για την εν λόγω προδιαγραφή παραμένει ως έχει (ναι).
2) Παράταση του χρόνου υποβολής των προσφορών, του με αριθμ. πρωτ. 44918/Β4/19-3-2018 (ΑΔΑΜ: 18PROC002837714) ανοικτού ηλεκτρονικού διαγωνισμού, κατά δύο (2) εβδομάδες, λόγω των ανωτέρω τροποποιήσεων των τεχνικών προδιαγραφών και προκειμένου να διευκολυνθούν οι ενδιαφερόμενοι οικονομικοί φορείς στη σύνταξη άρτιων προσφορών. Νέα καταληκτική ημερομηνία υποβολής των προσφορών ορίζεται η 2 Μαΐου 2018, ημέρα Τετάρτη και ώρα 16:00.
3) Μετάθεση της ημερομηνίας διενέργειας (ηλεκτρονική αποσφράγιση των προσφορών), του με αριθμ. πρωτ. 44918/Β4/19-3-2018 (ΑΔΑΜ: 18PROC002837714) ανοικτού ηλεκτρονικού διαγωνισμού. Νέα ημερομηνία διενέργειας ορίζεται η 8η Μαΐου 2018, ημέρα Τρίτη και ώρα 9:30 π.μ..
Κατά τα λοιπά, οι όροι της με αριθ. πρωτ. 44918/Β4/19-3-2018 (ΑΔΑΜ: 18PROC002837714) διακήρυξης, ισχύουν ως έχουν.